
DISSERTATIO  MEDICA,  /T 


SPINA  INCURVA. 


AUCTORE  RICA  UDO  LtWlN  EENNELL. 


PROCEMIUM. 


M  orbus  quem  ordine  tractare  statui  si  non 
periculosus,  progressum  non  minus  dolentem, 
nec  sequelas  minus  molestas  habet  quam 
quaevis  alia  ex  malis  vitam  humanam  vex¬ 
antibus.  Mirum  igitur  non  videtur  si  non¬ 
nulli  et  praeclari  medici,  multum  temporis 
et  attentionis  in  hanc  rem  impenderunt. 

Illustris  Peecival  Pqtt,  praeclare  de  hoc 
vitio  scribens,  utrumque  sexum  pariter  affi¬ 
cere  contendit,  aetatem  vero  juvenilem  quum 
morbus  raro  post  annum  quadragesimum  oc¬ 
currat.  Spina  causis  variis  curvatur,  cujus 
quidem  signa  diversissima  sunt.  Itaque  de¬ 
bilitate  producatur  vel  consuetudine  in  alte- 
rutrum  latus  incumbendi  prava,  aut  carie  de¬ 
mum  vertebrarum  columnae  spinalis.  Hac 
ex  causa  curvaturam  praecipue  animadver¬ 
tere  consilium  est,  quamvis  et  priores  obiter 
inter  scribendum  notabo. 

Signa  bene  novisse  quae  morbi  tam  infes¬ 
ti  adventum  denunciant,  imprimis  erit  utile 
scilicet  ut  adeo  confugiamus  ad  praesidia 
qualia  morbum  in  limine  opprimere  valeant, 
cursumve  inhibere.  Causa  quidem  prima 
ad  quam  aliae  sequelae  haud  ambigue  refer¬ 
antur:  “  Inflammatio  est,”  quae  ligamentaspi- 
nae  cartilaginesque  infestans  viam  teterremis 
signis  sternit  consecuturis.  Inflammatione 
vero  semel  inchoata,  injuria  magna  ex  parte 
perfecta  est.  Ligamenta,  cartilaginesque 

partes  sunt  quae  non  facile  inflammationem 
subeunt ;  imo  etiam  quum  excitata  est,  lente 
admodum  augescit  quod  vasorum  paucitati 
debetur.  Eadem  quoque  naturaliter  sine 
sensu  existunt,  ut  potentibus  admodum  sti¬ 
mulis  admotis  jam  olim  abunde  demonstra¬ 
tum  est.  Nullus  enim  vel  dolor  vel  sensus 
excitatus  est.  Sed  experientia  item  docuit, 
has  partes  postquam  inflammationem  ali¬ 
quamdiu  passae  sunt,  acutissime  dolere,  qui- 
netiarn  actionem  hanc  difficillime  tum  cohi¬ 
beri  pertinacissima  fortiorum  remediorum 
exhibitione. 

Didicimus  praeterea,  partes  cartilaginosas, 
morbi  cujusvis  irritationem  aegre  ferre  solere, 
ulcerationem  utique  ac  absorptionem  saepis¬ 
sime  consequi. f 

Spinae  incurvae  adventus  tardus  est  nec 
raro  diu  extitisse  invenitur  priusquam  natu¬ 
ra  ejus  causave  sub  oluerunt.  Donec  ad  spi¬ 
nae  quidem  conditionem  animadversum  fue- 
.  rit,  omni  cuivis,  nisi  verae  causae,  tribuitur  ; 

affectio  nervosa  habetur  vel  vis  parti  ipsi  il¬ 
lata  ortum  praebuisse  dicitur,  conjecturae 
quidem  de  hac  re  infinitae  formantur. 

Hujus  morbi  indicia  haec  sunt :  In  dorso 
infirmitatis  sensus,  dolore  obtuso  gravique 
comitante,  levioribus  aegri  conatibus  super¬ 
veniunt  languor  et  lassitudo,  atque  aeger 
omnem  exercitationem  se  aversari  profite¬ 
tur.  Membrorum  inferiorum  frigus  sen¬ 
titur  cum  spasmis  simul  et  distentionibus 
quae  noctu  valde  molestae  sunt.  iEgri 
dum  sedetur  crura  infra  sellam  retrahun¬ 
tur,  neque  aliter  in  lecto  nates  versus  re¬ 
ducti.  Clar.  Pott,  aliquem  titubare,  pe¬ 
dem  quasi  offendere  ubi  nullum  esset  impe¬ 
dimentum,  memorat ;  cito  vel  incaute  mo¬ 
ventem,  crura  nec  sponte  semet  invicem  de¬ 
cussare,  ideoque  saepe  subitoque  everti.  Sin 
autem  consistere  tentet  erectus,  nec  alio  suf¬ 
fultus,  genua  quassant,  flectuntur  ;  pedes 
quidem  ad  partem  quamvis  designatam  di¬ 
rigere  nequit.  Id  conando  subito  ac  invite 
decussatim  crura  complicantur.  Si  haec 

quae  Pott  tam  graphice  descripsit  signa  ali¬ 
quamdiu  continuarint,  ambulandi  facultas 
omnino  perditur,  atque  homo  urinam  et  ster¬ 
cus,  neque  excernit,  neque  retinet  ea  quam 
olim  potuit  facilitate.  Quum  iste  supprimi¬ 
tur  seu  perfecte  seu  partim,  solummodo  ad 
fistulae  idoneae  Catheteris  dictae  introduction¬ 
em  confugiendum  est,  aeger  enim  urinae  non¬ 
nihil  excernere  poterit  etiamsi  vesica  sic  dis¬ 
tensa  fuerit  ut  vim  contrahendi  prorsus  ami¬ 
serit  ;  signis  igitur  mature  attendendum  est. 

Ex  indiciis  haud  pauca  imprimis  a  parte 
spinae  affecta  proveniunt,  cum  regio  quaeque 
signa  sibi  propria  ostendat,  communibus  non 
omissis.  Si  curvatio  in  vertebris  cervicis 
existat  et  haud  parva,  homo  aegre  molesteque 
caput  sublevat,  ideoque  in  sellam,  in  mensam 
et  similia  reponere  quaerit,  qualia  pondus 
sustentarent  vertebrasque  morbosas  a  com¬ 
pressione  levarent.  Dolor  etiam  et  difficul¬ 
tas  quaedam  in  capitis  rotatione  cervicisque 
nutatione  percipiuntur,  cartilaginum  liga¬ 
mentorumque  inflammationem  indicantes ; 

haud  raro  membrorum  superiorum  resolutio 
quasdam  observatur.  Si  vertebrae,  quae  in 
dorso  existunt,  hoc  morbo  afficiantur,  vale¬ 
tudo  universa  notabilius  conquassatur,  cibi 
desiderium  tollitur,  tussis  sicca,  spiritus 
celerior,  pulsus  intermittens,  ad  hecticam 
proclivitas.  Pneumonia  quoque  inflammati¬ 
onem  consequatur,  nimirum  quae  ab  osse 
morboso  ad  pleuram  pulmonesque  proserpat 
morbum  sic  sanatu  difficilimum  concitura : 
quae  enim  remedia  huic  inflammationi  me¬ 
dentur  morbo  primario  fere  nocent. 

A  nexu  costarum  sternique  cum  dorsi 
vertebris,  ingens  thoracis  deformitas  induci¬ 
tur,  cui  pleraque  ex  signis  prioribus  vulgo 
tribuuntur  ;  quae  procul  dubio  haec  auget  et 
aggravat,  thoracis  capacitatem  minuendo. 
Torpor  quoque  musculorum  abdominis  est 
cum  oppressionis  et  angustiae  in  epigastrio 
sensu, 

Copeland,  Dissertatione  de  hoc  morbo  nu^ 
pera,  contendit  magnum  et  insigne  spinae  in- 

curvatae  indicium  esse  musculorum  abdomi¬ 
nis  resolutionem,  quod  mirum  in  modum 
quam  maturrime  detegi  posse  affirmat ;  alias 
dein  hujus  signi  sequelas  describit,  spiritum 
difficilem,  alvum  adstrictam,  urinam  reten¬ 
tam,  sensum  etiam  vinculi  quasi  circa  abdo¬ 
men  ventriculumque  ligati. 

Quum  vertebrae  in  lumbis  morbo  tentan- 
tur  vesica  urinae  atque  rectum  maxime  affici¬ 
untur,  Tum  urinae  retentio  frequentissima 
est,  instrumento  jam  dicto  tollenda,  vitium 
quidem  non  tunica  vesicae  musculosa  tantum¬ 
modo  resoluta,  sed  quoque  musculis  abdomi¬ 
nis  torpefactis.  His  insuper  signis  unum 
hoc  gravis  momenti  adnumerandum  puto  ; 
dolorem  scilicet  excitatum  a  digito  proces¬ 
sum  vertebrae  corruptae  spinosum  compri¬ 
mente.  Cavendum  demum  est  ne  tuber  pro¬ 
cessus  spinosi  in  ultima  vertebra  colli  pro 
curvatura  sumatur,  quod  facile  fit  si  sensui 
sub  pressione  attendamus. 


Supra  laudatus  Copeland  in  libello  ejus 

haud  inepte  monuit  spongiam  aqua  ferven¬ 
te  expressam  per  eosdem  processus  spinosos 
transferri ;  quo  facto,  stimulus  caloris  pressio¬ 
nisque  simul  junctorum  dolorem  haud  medio¬ 
crem  excitabit  quum  ad  vertebram  affectam 
compressio  fit,  ideoque  morbum  venientem 
indicabit. 

Morbo  ingruente,  aeger  non  nisi  difficil¬ 
lime  se  lecto  convertit,  quod  multum  incom¬ 
modi  molestiaeque  pollet,  erecto  tamen  ho¬ 
mine  corporis  retro  flexio  molestiam  sub¬ 
levat  ;  partium  enim  superincumbentium 
pressura  ab  anteriore  et  morbida  vertebra¬ 
rum  parte  amovetur. 

MORBI  CAUSAE. 

Scrophula  hujus  mali  praedisponens  vel 
praecipua  causa  consideretur,  atque  hoc  va¬ 
riis  rebus  inferri  'potest.  Nam  plerisque 
spina  curvata  laborantibus  haud  ambigue 
strumosus  est  aspectus  ;  corpus  molle,  cutis 
tenera,  glabra,  delicata,  capilli  lilcidi,  genae 
rubicundae,  labium  superius  tumidulum.  Os¬ 
sa  quoque  generalem  corporis  tenerritudinem 
participant,  namque  minorem  terrae  ani¬ 
malis  copiam  continere  videntur,  materiae 
vero  glutinosae  majorem  quam  quae  ossi 
sano  convenit ;  quapropter  in  actionem 
morbidam  valde  proclivia  existunt.  Qui 
morbo  nostro  laborant,  periostei  condensa¬ 
tionem  in  variis  partibus  glandulosis,  in  me¬ 
senterio,  infraque  maxillam  incrementum 
saepe  patiuntur.  Mesenterii  glandulae  qui¬ 
dem  saepe  morbo  sic  affici  reperiuntur,  ut 
transitus  chyli  in  ductum  thoracicum  muh 

tum  impeditur,  maciem  et  debilitatem,  cu¬ 
tisque  aspectum  singularem  inducens.  Ho¬ 
mines  sic  affecti  spinae  morbis,  costarumque 
compressioni  quam  maxime  proclives  obser¬ 
vantur,  speciem  illam  arcuatam  anteriori 
parti  concilians,  qualem  pectus  pullinum  de¬ 
nominare  solent. 

Ligamenta  vertebras  conjungentia  non- 
nunquam  inflammatione  strumosa  densantur, 
ossibus  interea  intactis,  saepius  tamen  haec 
quoque  infestans  cariem  inducit  ut  et  carti¬ 
lagines  intervertebras,  quae  cito  absorben¬ 
tur. 

Status  infirmatus,  torpidus  compaginis  seu 
circumferentis  seu  absorbentis  strumam  in¬ 
ducens,  ne  laesio  reparetur,  prohibet ;  atque 
ossium  morbosa  mollities  provenit  a  materia 
terrena  maligne  per  arterias  extremas  secer¬ 
nentes  deposita,  necnon  a  defectu  absorp¬ 
tionis,  partium  molliorum  languentibus  nimi¬ 
rum  et  ignavis  vasis  absorbentibus.  Haud 
equidem  verisimile  videtur  a  consensu  qui 

inter  haec  vasa  existere  novimus  alterutrum 
perturbari  posse  si  altero  similiter  affecto. 

Glandulae  morbidae  tumefactae,  induratae, 
saepius  tamen  ex  parte  suppuratae  vel  sac¬ 
culi  materia  purulenta  vel  potius  saniosa 
sed  valde  inaequali  referti,  prope  ossa  mor¬ 
bosa,  inveniuntur.  Quum  hi  contingunt 
proxime  ossa  vicina,  periosteo  fere  spoliant, 
carieque  afficiunt.  Vertebris  lumborum 
eadem  sic  aliquando  cumulatur  materia  ut 
involucra  rumpat  vel  rodat, .  ad  latus  mus¬ 
culi  psoae  descendens  sub  Poupartii  liga¬ 
mento  se  ostendit,  vel  in  lumbis  et  absces¬ 
sus  psoas  dicitur.  Hi  varii  spinae  partium¬ 
que  spinae  junctarum  affectus  totum  corpus 
male  habent  non  minus  quam  partes  ipsas, 
nec  raro  morbo  de  quo  sermo  est  originem 
praebent. 

Hisce  signis  rite  perpensis,  apparebit  ea 
proventus  esse  legitimos,  struma  tamen  varie 
temperatos,  inflammationis  in  ligamentis,  in 
cartilagine,  corporibusque  vertebrarum,  quae 

postea  membra  inferiora  resolvit,  diu  ante¬ 
quam  spinae  incurvatio  notabilis  reddita 
fuerit.  Quin  et  Pott  dixit  membrorum 
inutilitatem  nullo  modo  de  spinae  deforma¬ 
tione  provenire  sed,  carie  sola.  Hujus  alio 
non  opus  esse  testimonio  quam  quod  cu¬ 
ratio  vehementis  et  amplae  curvaturae  tri¬ 
bus  scilicet  quartis  ve  vertebris  formatae, 
praebere  potest,  haec  enim  deformitas 
immutata  immutabilisque  pergit,  quamvis 
aeger  et  valetudinem  et  membrorum  potes¬ 
tatem  receperit.  Haec  vere  ac  justissime 
dici  possunt ;  sed  eidem  viro  illustri  as- 
sentire  nequeo  dum  nulla  praeternaturam 
pressione  medullam  ingeri  docet,  membra 
etiam  non  resoluta  esse,  quod  accuratius 
rem  explorantibus  appariturum  confirmat. 


Premi  quidem  medullam  spinalem  ab  ossi¬ 
bus  circumjectis  in  ullo  morbi  tempore  non 
credo :  Ille  enim  ibidem  praeclare  demons¬ 
travit  positum  inter  se  invicem  adeo  sensim 
commutari,  ut  partes  mutationi  subeundae 
semel  pedetentim  accommodent.  Nihilomi- 

nus  compressio  effici  potest,  saepe  quidem 
efficitur,  membrana  interna,  .Thecae  ver¬ 
tebrali  obducta,  condensata  ab  inerti  illa  lan- 
guidaque  inflammatione  ei  ab  ossibus  pro¬ 
pagata:  Eadem  quoque  causa  secretionem 
a  membrana  hac  interna  auctam  concitare 
valebit,  quae  effectum  praedictum  inducere 
jure  potens  habeatur,  quoniam  hae  partes 
admodum  tenerae  in  tubo  rigido  osseo,  ideo- 
que  pressioni  auctae  non  cedente,  conclu¬ 
dantur. 

\ 

Compressio  quoque  a  sanguine  per  vim 
externam  in  Thecam  vertebralem  effuso, 
proveniat,  ex  glandulis  quoque  tumefactis, 
vertebris  morbosis  adeo  saepe  vicinis,  non¬ 
nullae  volumine  aucto  semet  inter  process¬ 
us  articulares  insinuant,  ideoque  compres¬ 
sionem  inducunt.  His  rite  perpensis  om¬ 
nibus,  ni  fallor,  perspicuum  erit,  Pott 
hoc  in  exemplo  male  ratiocinatum  esse ; 
nam  si  ossa  pressionem  non  effecisse  pro¬ 
baretur,  probaretur  quoque  medullam  ideo 
spinalem  non  pressam  fuisse. 

Quod  ad  effectus  diversos  hoc  morbo  pa¬ 
ralysique  inductos  attinet,  idem  scripsit. 
“  In  vera  paralysi,  quacunque  causa  induc¬ 
ti,  musculi  membri  affecti,  sunt  molles,  flac¬ 
cidi,  nec  renitentes,  nec  tensionis  capaces, 
membrum  ipsum  quovis  fere  positu  ponatur. 
Sublatum,  et  postea  omissum  decidit,  aegro 
interim,  casum  ejus  aut  tardare  aut  prae¬ 
venire,  nequaquam  valente.  Articuli  facile 
et  undique  mobiles.  Si  membra  tantum  in¬ 
feriora  afficiantur,  nec  coxa ,  nec  genua ,  nec 
tali ,  vel  minimum  rigescunt,  sed  membrum 
quolibet  modo  converti  aut  contorqueri  per¬ 
mittunt.” 

“  Hoc  in  exemplo  musculi  quidem  extenu¬ 
antur,  sed  rigidi  fiunt,  semper  tensi  saltem, 
quo  genua  talique  rigiditatem  adipiscuntur 
vix  aut  ne  vix  quidem  superandam.  Hac 
rigiditate,  haud  sine  spasmo  quodam,  ho¬ 
minis  crura  fere  recta  e  corpore  linea  por¬ 
riguntur,  adeo  ut  vi  nonnulla  opus  sit  genu- 
bus  flectendis  ;  quae  si  quando  flexa  tandem 
fuerint,  crura  subito  et  vehementer  sursum 
retrahuntur,  calce  clunem  accedente.  Di- 

gitos  quoque  pedis  aegrotantis  ita  deorsum 
dirigunt  rigiditas  tali,  spasmusque  gastroc¬ 
nemiorum,  ut  ei  pedem  planum  super  terram 
imponere  prorsus  impossibile  fit :  quod, 
vero  indicium  hoc  malum  manifestisime 
designat.” 

Haec  signorum  discrimina  quae  illustris 
PoTxhunc  ad  modum  tradidit  accuratissima 
sunt,  nec  tamen  facile  explicantur.  In  pa¬ 
ralyticis  pressio  fortasse  apud  nervorum  ori¬ 
gines  admovetur,  ideoque  effectus  vehemen- 
tior  est.  Pressio  contra  medullae  spinalis 
non  tanta  est,  quanta  vim  nervosam  a  ce¬ 
rebro  ad  membra  transmissam  totam  inter¬ 
cipere  valeret,  quae  minus  idcirco  resolvun- 
(  tur  quam  in  paralysi  a  Pott  vera  cognomina¬ 
ta.  Insuper  eodem  in  morbo  membra  in¬ 
feriora  frigescere,  plusquam  tempestatis  con¬ 
ditio  explicaret,  necnon  sensum  minutum 
reperimus  ;  quae  signa  tamen  vim  nervosam 
deficientem  indicantia,  non  aliter  utique 
explicanda  sunt  quam  aliqua  medullae  spi¬ 
nalis  oppressione. 

Spina  semper  ab  anteriore  ad  posteriorem 
partem  flecti  observatur,  quae  fieri  nequit, 
nisi  corporibus  vertebrarum  quarundam 
adeo  destructis,  ut  processus  spinosi  pro¬ 
mineant  retrorsum.  ISIullam  praeter  corpus 
vertebrarum  partem  caries  consumit,  nam 
processus  spinosi  et  articulantes  adeo  duri 
in  fabrica  et  compacti  sunt,  ut  hanc  action¬ 
em  rarissime  subire  cogantur. 


Pott  corpora  vertebrarum  bis  ab  om¬ 
nibus  aliis  partibus  omnino  separata  vidisse 
testatur,  membrana  etiam,  medullam  inclu¬ 
dente,  denudata.  Caries  quoque  saepe  sine 
curvatura  inducitur,  quod  in  lumbis  prae 
aliis  partibus  videtur.  Abscessus  saepe  in¬ 
ducuntur  ubi  nulla  fit  curvatura,  cum  do¬ 
loribus  femoris  profundis,  potestatem  artus 
movendi  auferentes.  Ubi  hi  in  partem  ex¬ 
teriorem  non  tendunt  acuminati  aeger  febre 
hectica  absumitur,  nec  mortis  causam  suspi¬ 
cantur  donec  corpore  resecto  appareat.  Alia 
adhuc  hujus  curvationis  causa  manet  dicen¬ 
da,  cum  scrofula  utique  causis  jam  descriptis 

non  necessario,  connexa.  Haec  oriatur  a 
corporis  incremento  supra  vires  et  debilitate, 
a  consuetudine  nimirum  id  in  alterutram 
partem  declinandi,  a  vi  externa;  exoriatur  ab 
illorum  musculorum  debilitate,  qui  in  positu 
erecto servandousurpantur.  Talibusexemplis 
enim  cartilagines  inter  vertebras  inaequali¬ 
ter  comprimantur  visque  resiliendi  minuitur. 
Incurvatio  primo  levis  effecta,  forsan  inob¬ 
servata,  sed  directio  obliqua  spinae  sic  da¬ 
tur,  quae  celerrime  augetur,  secunda  quoque 
incurvatio  saepe  efficitur  positione  quam  cor¬ 
pus,  ut  prioris  effectus  vitarentur,  conserva¬ 
verit.  Haec  varia  curvamina  in  foeminis 
prae  viris  tam  saepe  notantur,  ut  mulierum 
propria  nonnullis  habita  fuerunt. 


CURATIO . 

Quae  sit  optima  hujus  mali  curatio  diu 
multumque  disputatum  est.  Primus  ni  fal¬ 
lor  Pott  historiam  originis  incurvationis 
et  progressus  memoriae  tradidit.  Attentio 

hunc  ad  morbum  ut  narrat  primo  data  fuis¬ 
set,  exemplo  quodam  ubi  affectus  prorsus  sa¬ 
nabatur  fortuito  abscesso,  qui  ei  verisimile 
fonticulorum  utrinque  prope  spinam  facto¬ 
rum  utilitatem  submonuit,  nec  conjecturam 
experientia  refellit.  Postquam,  dicit  ille, 
haec  ulcera  per  tempus  aliquod  materiam 
effuderunt,  aeger  melius  se  habere  sentit, 
appetitum  redire,  somnum  vires  recreare, 
pulsum  quietiorem,  minus  hecticum  ;  ante 
omnia  se  angustia  illa,  quae  ventriculum  con¬ 
strinxerat,  liberatum,  membrorumque  paula- 
tim  usum  recuperasse. 

Dubium  esse  nequit  commoda  obtinuisse 
nonnullos,  qui  morbi  progressum  fonticulos 
inserendo  cohibuissent.  Nihilominus  ut 
Baynton  in  tractatu,  de  hac  re,  aestimabili 
notavit,  curationis  causa  una,  forsan  praeci¬ 
pua,  a  Pott  praetermittitur,  positus  nempe 
supinus.  Hoc  enim  pacto  aegrorum  plerique 
necessario  ponuntur  a  dolore  ac  imbecillitate, 
quam  erecti  experti  sunt.  Quum  autem  hoc 
Pott  aegrotis  quoque  accideret,  verisimile 

videtur  hos  etiam  positu  sanatos  esse,  quam¬ 
vis  motus  quotidiani  necessitas  ulcerum  cu¬ 
randorum  gratia  valde  incommoda  esset.  Si 
vero  a  mollitie  ossium  illa  scrofulae  familiari, 
terra  nimirum  deficiente  incurvatio  orta  sit 
quo  pacto  terra  haec  fonticulis  reficienda 
est,  haud  facile  apparet.  Qualemcunque  au¬ 
tem  potestatem  cariem  aut  inflammationem 
cohibendi  possideant,  positus  corporis  supi¬ 
nus,  pressione  sublata,  longe  longeque  supe¬ 
rat.  Ubi  credere  ratio  est  morbum  incipisse 
ex  signis  antea  memoratis,  citissime  usurpa¬ 
ri  debent  remedia  ad  ejus  progressum  sis¬ 
tendum  idonea;  nempe  cucurbitulae  cum 
ferro  vel  hirudines  multae  ;  et  fortasse  post 
eas  emplastrum  cantharidis  auxilio  erit,  sed 
parum  commodi  oriri  potest  ex  his  rebus 
nisi  attentio  maxima  impendatur  ad  positum 
supinum  ;  et  sublevare  ossa  partesque  in¬ 
flammatas  ab  compressione  quantum  possu¬ 
mus.  JEger  debet  evitare  omnia  quae  cir¬ 
cuitum  sanguinis  accelerare  possunt,  aut  ge¬ 
nus  nervosum  conquassare.  Perfectissima 
quies  et  mentis  et  corporis  conservanda  est. 

Haec  curatio,  postquam  insignia  ejus  com¬ 
moda  utilitasque  manifesta  ab  illustri  Bayn- 
ton  tam  egregie  indicata  fuerunt,  nunc  quo¬ 
tidie  usurpatur,  atque  mirum  est  Pott,  a- 
nimo  tam  perspicaci,  tam  scrutante  pollen¬ 
tem,  morbi  naturam  tam  accurate  callen¬ 
tem,  non  aequius  commoda  ejus  aestimasse. 
Quum  exulceratio  hujusmodi  facienda  erit, 
annon  setaceo,  urentibus,  vel  incisione  effi¬ 
ciatur  minime  refert,  priorem  tamen  in  uni¬ 
versum  certiorem  modum  efficacioremque 
ad  fluxum  necessarium  eliciendum  putarem, 
cum  ulcus  sanari,  manente  chorda,  nequit 
quin  et  stimulantia  quaecunque  in  aliis  usur¬ 
pantur,  hic  quoque  per  funem  illita  adhibe¬ 
antur.  Homo  et  insuper'  dorso  commodius 
recumbat  quam  si  fabae,  pisa,  globuli  vitrei 
aut  similia  duraque  inseruntur.  Omni  cu¬ 
ra  animadvertendum,  ut  ulcera  super  cur¬ 
vam  fiant,  auctor  est  cl.  Jacobus  Earle; 
idem  enim  copiosum  a  parte  fluxum  vidit 
nullo  tamen  fructu,  quoniam  hunc  infra  lo¬ 
cum  pateret,  sed  altius  instituti  utilitas  citis¬ 
sime  conspicua  evadit. 

Quod  ad  machinas  pertinet,  an  vere  quid» 
quam  prosunt  ubi  ossa  moliia  et  morbosa,  val¬ 
de  dubito,  quantumcunque  111.  Jacobus 
Earle  aliique  laudaverint.  Machinae  hoc 
consilio  propositae  sunt,  ut  capitis  partium¬ 
que  superincumbentium  pondus,  ne  ossa 
morbosa  nimis  premat,  sustineatur.  Hanc 
ob  causam  instrumenta  quae  caput  erigant, 
truncum  corporis  sublevent,  partes  paulatim 
et  aequaliter  extendentia  et  pelve  ut  fulcro 
restantia,  linguntur.  Haec  quidem  satis  in¬ 
geniosa  ;  sed  raro  sine  incommodo  haud 
levi  molestiaque  aegrotantis  adhibentur. 
Namque  partes  quibus  ligamina  imponun¬ 
tur  capiti  sustinendo  destinata,  pressionem 
perpetuam  haud,  sine  magna  irritatione  imo 
etiam  ulceratione,  perferre  valent.  Sin  vero 
possent,  haec  nihilominus  extensio,  quamvis 
lenta,  perpetua  debet  esse,  atque  si  ulla  ex 
causa  fulcimina  submoveantur,  omne  quic- 
quid  commodi  machinae  attulerint  cito  perit. 
Praeterea  pelvim  alicujus  sic  affecti,  et  quasi 
mollefacti,  pondus  sic  ei  ab  parte  superiore 
transmissum  sine  distorsione  sustinere  posse, 

haud  putarem.  Curatio  quam  Baynton  usui 
commendavit,  legibus  quas  novimus  corporis 
animalis  optime  ni  fallor  omnium  respondet; 
atque  dux  nunquam  fallax  experientia  sen¬ 
tentiae  ejus  plene  corroboravit,  perinde  ac 
curationem  ejus  omnibus  aliis  anteposuit 
Quid  enim  verisimilius  quam  parte,  illa  in¬ 
flammatione  strumosa  quae  morbum  denotat, 
vel  denique  qualibet  inflammatione,  affecta, 
quod  pressura  ex  necesse  amovenda  sit,  pri- 
musque  curationis  gradus  habendus  ?  quae 
quidem  alia  remedia  adhiberi  possunt  ad 
haec  tam  efficacia,  quam  positus  corporis 
supinus,  ideoque  partium  incumbentium  sub¬ 
levatio,  ne  mollia  spongiosa,  quasi  ossa,  pon¬ 
dere  opprimant?  Ad  hanc  quidem  curationem 
si  mature  confugitum  sit,  nihil  dubium  est 
quin  sistatur,  multaeque  molestiae  evitentur, 
et  inter  eas  lumborum  abscessus  ab  hoc  morbo 
saepe  inductos  ;  quinetiam  aegrotantes  lecto 
immotos  quiescere  jussit  illustris  Aber- 

NETHY. 


Nonnulli  quidem  contra  dixerunt  valetu- 

dinem  talium  generalem  nunquam  prosper¬ 
am  esse,  atque  hanc  intra  domum  cohibition¬ 
em  amplius  perturbaturam  esse,  nec  minus 
partis  affectionem  aucturam. 

Coercitio  hujusmodi  valetudini  generali 
utique  nocet,  sed  hoc  in  exemplo  memoria 
tenendum  est,  aegrum  a  morbo  foras  ambu¬ 
landi  prorsus  incapacem  esse,  etiamsi  haec 
non  usurpetur  curatio  ;  nec  eundem  in  cubi¬ 
culo  calido,  immensis  sub  stragulis  sudan¬ 
tem  detineri,  sed  in  culcitram  duram  pilis 
refertam  positum,  vestimenta  solita  indutum, 
amicorum  colloquio  milleque  aliis  deliciis 
frui  posse.  Haud  dubium  est  quod  in  aere 
temperato,  posituque  dolorem  omnem  moles¬ 
tiamque  cavente,  nec  virium  corporis  ullo 
pacto  inutilem  vel  auctam  profusionem  in¬ 
ducente,  vires  relictas  hoc  quam  alio  quovis 
modo  efficacius  conservatum  iri.  Huic  ne¬ 
mo  inficias  ibit  qui  secum  reputarit  vim  cor¬ 
poris  musculorum  actione  comparatam  nec 
attingi  nec  comparari  posse  ab  iis,  quorum 

musculi  non  amplius  voluntati  parent,  donec 
causa  hujus  contumaciae  tollatur. 

Remediis  intus  assumptis  parum  certe  fi¬ 
dendum  erit,  nihilominus  cum  aegri  fiduciam 
augeant  atque  spem  arrectam  praestent,  sic 
ut  positu  idoneo  diutius  se  detineri  patiatur, 
nunquam  negligenda  sunt. 

Muriatem  calcis  anno  jam  vigesimo  stru¬ 
mosis  Fourcroy  praecepit,  consilio  ut  vide-* 
tur  omnino  theoretico,  quum  ossium  elemen¬ 
tum  solidum  acido  muriatico  conjunctum 
contineat ;  commode  in  aqua  datur,  qua 
cortex  cinehonae  concoquitur,  bis  terve  quo¬ 
tidie  ;  victus  quoque  liberalis  adjici  debet, 
cum  vini  modica  ratione  dum  nec  febrem 
nec  faciei  rubores  excitet.  Hoc  pacto  va¬ 
sorum  actio  jam  languida  et  imminuta  au¬ 
gebitur,  et  verisimile  est  materia  sic  ossea 
deponetur. 

Notandum  est  nos,  nihil  calcis  muriati, 
quoad  calcem  deponenti,  credere j  haec  enim 

peculiari  quadam  arteriarum  secernentium 
actione  solummodo  ossibus  adjicitur  statu 
sano ;  atque  opus  hoc  naturale  aucta  nec 
non  aequabili  celeritate  procedit  quando 
vasorum  languor  victu  lautiore  stimulatur, 
etiamsi  ne  particula  quidem  calcis  simul 
introducta  fuerit.  Deficit  eadem  igitur, 
non  quia  materia  desit,  sed  quia  vasa  lan¬ 
guide  et  inepte  operentur. 

Medicamenta  quae  alvum  ducunt  liberam, 
solutamque  conservent,  idonea  erunt,  quies 
enim  immota  quam  imperandum  diximus 
astringere  tendit,  contra,  purgantia  caute 
evitanda  sunt  quae  duobus  quidem  rationi¬ 
bus  valde  nocent,  nam  et  corpus  jam  jam 
debilitatem  ultra  infirmarent,  crebra  neces¬ 
saria  positus  mutatione,  curatio  per  se  satis 
lenta  impense  tardatur. 

